Umar M Shareef
Umar Muhammad Shareef An fi saninsa da Umar M Shareef (An haife shi a shekara ta alif 1989) a cikin garin Kaduna. Fitaccen mawakin Hausa ne na soyayya haka nan kuma mai shirya fina finan Hausa kuma jarumi a masana'antar ta Kannywood. 

Umar M Shareef, fitaccen mawakin Hausa ne, na soyayya, sannan an san shi a matsayin jarumi a masana'antar Kanywood. Umar M Shareef yana da kyakkyawar alaka da dukkan yan wasan kwaikwayon Hausa na Kanywood musamman Ali Nuhu wanda ya taka muhimmiyar rawa wajen fito da jarumin, sannan ya samu lambar yabo daga bangare daban-daban.

Tarihi
An haifi jarumin a shekarar 1989 a karamar hukumar Igabi ta jihar Kaduna, shahararren mawakin Hausa ne sannan kuma jarumi ne a masana'antar kannywood wanda ya shahara a kasar Najeriya da sauran kasashen afrika. Jarumi kuma mawaki yana da mabiya a kasashe da dama a fadin duniya, Wanda a kullum burinsa bai wuce ya ga ya burgesu ba.

Karatu 
Jarumin ya fara karatun Qur'ani tun yana yaro a gida kafin ya shiga makarantar boko wacce izuwa yanzu ya kai matakin digiri wanda ya ke yi a Jami'ar Jihar Kaduna (KASU)

Wakoki
Asalin fara wakarsa ta dalilin wata yarinya da yake so amma ya kasa sanar mata har izuwa lokacin da ya yanke shawarar tinkararta amma sai bata fito ba hakan ya sa ya tafi yana rera waka. Jarumin ya jima yana waka amma taurarinsa ya fara haskawa ne a shekara ta 2007 sannan yayi wakoki da dama a bangare daban-daban na soyayya, siyasa, da wakokin biki da suka haɗa da;

 Jinin jikina
 Sareena
 Jirginso
 Ruwan dare
 Hafiz
 Ciwon idanuna
 Arewa
 Ciwon so
 Mariya
 Wazana ba kaina

Albums/Kundi 
Sannan yanzu yayi albums da dama kamar su:
 Farin Jini 2022 
 Wakokin Umar M Shareef Guda 10 Na Shekarar 2020

Haɗaka 
Sannan yayi wakoki da mawaka da dama kamarsu;
 Nura M Inuwa
 Lilin Baba
 Abdul D one
 Hamisu Breaker
 Adam A Zango da sauransu.

Fina-finai
Ya fito a finafinai da dama kamarsu;
 Mansoor
 Sareena
 Mujadala
 Hafeez
 Mariya
 Tsakaninmu
 Ciwon idanu na
 Kar ki manta Da ni
 Nass

Bugu da kari mafi yawan fina-finansa ya fito ne a companin FKD wanda mallakin Ali Nuhu ne. Sannan shi ne mamallakin Shareef studio wanda sun shirya fina-finai kamar su
 Zarah
 Jinin jikina

Karramawa 
Jarumin ya sha karban kyautar karramawa da kyautar girmamawa da dama a fadin duniya daga kungiyoyi da dama kamar su

 Kannywood films award
 Afrikan actors

Da sauransu

Rayuwa ta sirri
Ya kasance daga cikin manyan jaruman da suka ziyarci sassa daban-daban na duniya. Jarumin ya ziyarci kasashe da dama wadda suka haɗa da : Niger, Ghana, Cameron, Chad, da sauransu.

Iyali
Umar M Shareef yana da mata daya Maryam da yara biyu jarumin da kuma Hafsat.

Manazarta

Rayayyun Mutane Haifaffun 1989
Mawaƙan Najeriya